ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-0759/98 υποβολή: Christa Randzio-Plath (PSE) προς την Επιτροπή (2 Μαρτίου 1998)

Θέμα: Πληροφορίες σχετικά με το ύψος των κοινοτικών πιστώσεων που διατέθηκαν στο Αμβούργο από το 1995 έως σήμερα

Από ποιά προγράμματα και ταμεία έχουν διατεθεί κοινοτικές πιστώσεις στο Αμβούργο από το 1995 και σε ποιό ύψος ανήλθαν αυτές οι πιστώσεις;

1. για την προώθηση της απασχόλησης στο Αμβούργο

α) από το Ευρωπαϊκό Ταμείο Περιφερειακής Ανάπτυξης

β) από το Ευρωπαϊκό Κοινωνικό Ταμείο

γ) από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και άλλα κοινοτικά μέσα

δ) ειδικές πρωτοβουλίες για την προώθηση των συμφερόντων των γυναικών 7

2. για την καταπολέμηση της μακροχρόνιας ανεργίας.

3. για την προώθηση της έρευνας και της ανάπτυξης

α) για το Πανεπιστήμιο του Αμβούργου

β) για το Τεχνικό Πανεπιστήμιο (Technische Hochschule) του Αμβούργου

γ) για την Πανεπιστημιακή Σχολή Οικονομικών και Πολιτικών Σπουδών

δ) για επιχειρήσεις με έδρα το Αμβούργο 7

4. για την προώθηση των σχέσεων και του εμπορίου με τις χώρες της Κεντρικής και Ανατολικής Ευρώπης και τις δημοκρατίες της ΚΑΚ 7

5. από τα προγράμματα στους τομείς της ενέργειας και του περιβάλλοντος 7

6. από τα προγράμματα στον τομέα της νεολαίας (Νεολαία για την Ευρώπη και Ευρωπαϊκή Εθελοντική Υπηρεσία των Νέων) 7

7. από τα προγράμματα στον τομέα της εκπαίδευσης (Socrates, Erasmus, Lingua, Leonardo da Vinci, Tempus και άλλα) 7

8. για σχέδια που αφορούν τις γυναίκες 7

9. για την προώθηση των μέσων ενημέρωσης και για πολιτιστικά σχέδια 7

Πώς αξιολογεί η ΕΕ την επιτυχία των εν λόγω μέτρων στο Αμβούργο;

Συμπληρωματική απάντηση του κ. Santer εξ ονόματος της Επιτροπής (4 Ιουνίου 1998)

Ως συμλήρωμα στην απάντησή της της 19 Μαΐου 1998 ((ΕΕ C 304 της 2.10.1998, σελ. 154. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0482/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Προβλέψεις όσον αφορά τα αποτελέσματα σε περιφερειακό επίπεδο κατά τη διάρκεια της προσεχούς περιόδου προγραμματισμού

Έχοντας υπόψη ότι τα Διαρθρωτικά Προγράμματα έχουν σκοπό να συνδράμουν τις αλλαγές που γίνονται σήμερα στις τοπικές και περιφερειακές οικονομίες και ότι, στο παρελθόν, βασίσθηκαν πάρα πολύ συχνά σε ξεπερασμένες στατιστικές, τι μελέτες εκπονεί ή προτίθεται να εκπονήσει η Επιτροπή για την κατάρτιση προβλέψεων όσον αφορά τα περιφερειακά αποτελέσματα ανά βιομηχανικό τομέα, για την περίοδο 2000-2006; Ποιά είναι τα πρώτα συμπεράσματα της Επιτροπής επί του προκειμένου; Πώς προτίθεται η Επιτροπή να ενσωματώσει την ανάλυση αυτή στο περιεχόμενο των προγραμμάτων για τη νέα περίοδο μετά το 1999;

Απάντηση της κας Wulf-Mathies εξ ονόματος της Επιτροπής (30 Μαρτίου 1998)

Οι αποφάσεις σχετικά με την επιλεξιμότητα των περιοχών που ανήκουν στους στόχους 1 και στο νέο στόχο 2, οι οποίες έχουν προταθεί από την Επιτροπή στις 18 Μαρτίου 1998 ((COM(1998) 131 τελικό )), πρέπει να βασίζονται στα πλέον πρόσφατα στοιχεία. Οι προθεσμίες για τη λήξη των εν λόγω στοιχείων ποικίλλουν, π.χ. όσον αφορά τις στατιστικές σχετικά με το εσωτερικό ακαθάριστο προϊόν (ΕΑΠ), η προθεσμία όσον αφορά τα περιφερειακά στοιχεία είναι λίγο περισσότερο από δύο έτη. Όσον αφορά τα περιφερειακά ποσοστά ανεργίας, η εν λόγω προθεσμία είναι ενός έτους. Δεδομένου ότι οι στόχοι 1 και 2 αφορούν τα διαρθρωτικά προβλήματα τα οποία, εκ καθορισμού, μεταβάλλονται βραδέως κατά τη διάρκεια του χρόνου, οι εν λόγω καθυστερήσεις ευρίσκονται εντός περιθωρίων τελείως αποδεκτών και δεν επηρεάζουν την ισχύ των αποφάσεων όσον αφορά την επιλεξιμότητα.

Τα στοιχεία αυτά αποτελούν μία βάση πολύ πιο ισχυρή για τις αποφάσεις σχετικά με την επιλεξιμότητα των περιφερειών από τις πληροφορίες που προέρχονται από τομεακές ή περιφερειακές προβολές. Τα επίπεδα αβεβαιότητας που περιβάλλουν τις εν λόγω προβολές υπερβαίνουν τα αποδεκτά όρια, δεδομένου του αριθμού των παραγόντων που καθορίζουν τις οικονομικές επιδόσεις. Η Επιτροπή δεν προτίθεται, κατά συνέπεια, να αξιοποιήσει νέα περιφερειακά κριτήρια για τον σκοπό αυτό.
ΓΡΑΠΤΗ ΕΡΩΤΗΣΗ E-0883/98 υποβολή: Bill Miller (PSE) προς την Επιτροπή (26 Μαρτίου 1998)

Θέμα: Χιλιετηρίδα και νέα τεχνολογία

Με την πρόοδο της νέας τεχνολογίας και την προσέγγιση της χιλιετηρίδας, διατρέχω τον κίνδυνο να λάβω απάντηση σε προηγούμενη αλληλογραφία με την Επιτροπή;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-0882/98, E-0883/98 και E-0884/98 (14 Απριλίου 1998)

Η Επιτροπή φροντίζει να απαντά σε κάθε επιστολή που λαμβάνει το συντομότερο δυνατόν. Ωστόσο, ο χρόνος απάντησης εξαρτάται σε μεγάλο βαθμό από την ενδεχόμενη ανάγκη μετάφρασης της απάντησης, από το συντονισμό διάφορων υπηρεσιών για τη σύνταξή της ή ακόμη και από την τεχνική φύση των εξεταζόμενων θεμάτων.

Έχοντας ως μέλημα την καλή συνεργασία μεταξύ των οργάνων, η κανονική προθεσμία απάντησης σε αλληλογραφία με αποστολέα κάποιο μέλος του Κοινοβουλίου έχει πάντως οριστεί σε τρεις εβδομάδες. Στο μέτρο που η επιστολή μέλους του Κοινοβουλίου έχει πρωτοκολληθεί, η υπηρεσία «Ταχυδρόμος της Επιτροπής» της Γενικής Γραμματείας ελέγχει την κατάσταση των απαντήσεων αποστέλλοντας στις ενδιαφερόμενες υπηρεσίες υπενθύμιση σε περίπτωση μη απάντησης εντός της εν λόγω προθεσμίας. Η διαδικασία αυτή δεν επηρεάζεται από το πρόβλημα του πλησιάσματος της χιλιετηρίδας.
ΓΡΑΠΤΗ ΕΡΩΤΗΣΗ E-1176/98 υποβολή: Ulf Holm (V) προς το Συμβούλιο (23 Απριλίου 1998)

Θέμα: Η σουηδική γλώσσα απειλείται

Εδώ και μερικά χρόνια η Ευρωπαϊκή Οργάνωση Διπλωμάτων Ευρεσιτεχνίας ασχολείται με το θέμα της μετατροπής των κανόνων που διέπουν τις αιτήσεις χορήγησης διπλωμάτων ευρεσιτεχνίας στην Ευρώπη. Η ΕΟΔΕ προτείνει τώρα να απαιτείται η μετάφραση ενός μόνο τμήματος του διπλώματος ευρεσιτεχνίας προς τη γλώσσα της χώρας στην οποία κατατίθεται η σχετική αίτηση. Σύμφωνα με την πρόταση, γενικώς, επαρκεί η μετάφραση του συνόλου του διπλώματος ευρεσιτεχνίας προς τα αγγλικά, τα γερμανικά και τα γαλλικά μόνο.

Η πρόταση ενδέχεται να οδηγήσει σε σημαντικούς περιορισμούς μεταξύ άλλων και όσον αφορά τη θέση της σουηδικής γλώσσας στην ΕΕ. Ταυτόχρονα, πρόκειται για παραβίαση των δημοκρατικών μας αρχών. Για τους σουηδούς πολίτες αυτό θα σήμαινε την απώλεια του δικαιώματός τους να ενημερώνονται στην γλώσσα τους για κρατικά έγγραφα τα οποία ισχύουν στη χώρα τους.

Θεωρεί το Συμβούλιο ότι η πρόταση αυτή συμβιβάζεται με τις δημοκρατικές αρχές σύμφωνα με τις οποίες όλοι οι πολίτες της ΕΕ έχουν το δικαίωμα πρόσβασης σε έγγραφα που τους αφορούν στη δική τους γλώσσα; Ποιά μέτρα προτίθεται το Συμβούλιο να λάβει για να παρεμποδίσει την περιθωριοποίηση ορισμένων γλωσσών εντός της ΕΕ; Μήπως πιστεύει το Συμβούλιο ότι ο αριθμός των επίσημων γλωσσών εντός της ΕΕ θα πρέπει να περιορισθεί ενόψει της προσεχούς διεύρυνσης;

Απάντηση (6 Ιουλίου 1998)

To Συμβούλιο επισημαίνει στον αξιότιμο βουλευτή το γεγονός ότι η Ευρωπαϊκή Οργάνωση Διπλωμάτων Ευρεσιτεχνίας (ΕΟΔΕ) δεν είναι κοινοτικός φορέας, αλλά πρόκειται για οργάνωση την οποία συνέστησε διακυβερνητική σύμβαση. Ως εκ τούτου, αφενός, το Συμβούλιο δεν έχει καμιά αρμοδιότητα να αποφανθεί σχετικά με τους κανόνες της οργάνωσης αυτής και, αφετέρου, το καθεστώς της σουηδικής γλώσσας στα πλαίσια της εν λόγω οργάνωσης δεν έχει καμιά επίδραση στο καθεστώς της σουηδικής γλώσσας στα πλαίσια της Ευρωπαϊκής 'Ενωσης, το οποίο απορρέει από τις διατάξεις των συνθηκών.

Το καθεστώς των γλωσσών στα πλαίσια της 'Ενωσης ορίζεται από τον κανονισμό αριθ. 1 ((ΕΕ 17 της 6.10.1958 )), το πρώτο άρθρο του οποίου ορίζει ότι τα σουηδικά είναι μια από τις ένδεκα επίσημες γλώσσες εργασίας της Κοινότητας.
ΓΡΑΠΤΗ ΕΡΩΤΗΣΗ E-0861/98 υποβολή: Ursula Schleicher (PPE) προς το Συμβούλιο (31 Μαρτίου 1998)

Θέμα: Συνέπειες της απαγόρευσης της διαφήμισης προοόντων καπνού

Εμπίπτουν στη «διαφήμιση» υπό την έννοια της οδηγίας (εκεί ορίζεται ευρύτατα ως «εμπορική επικοινωνία») και εκδηλώσεις όπως η γενική συνέλευση ή συνέντευξη Τύπου μιας καπνοβιομηχανίας ή ακόμη μάλιστα και ενός παραγωγού προϊόντων που δεν είναι προϊόντα καπνού φέρουν όμως το ίδιο σήμα;

Πώς συμβιβάζεται η απαγόρευση της αφισσοκόλησης - που αποτελεί καθαρά εσωτερική υπόθεση των κρατών μελών - με τον στόχο της κατάργησης των εμποδίων στις εμπορικές συναλλαγές;

Κοινή απάντηση στις γραπτές ερωτήσεις E-0856/98, Ε-0857/98, Ε-0858/98, Ε-0859/98, Ε-0860/98, Ε-0861/98, και Ε-0862/98 (13/14 Ιουλίου 1998)

'Οπως γνωρίζει το αξιότιμο μέλος του Κοινοβουλίου, το Ευρωπαϊκό Κοινοβούλιο, μετά από διεξοδική συζήτηση, ενέκρινε στις 13 Μαΐου 1998, σε δεύτερη ανάγνωση, την κοινή θέση του Συμβουλίου σχετικά με την οδηγία του Ευρωπαϊκού Κοινοβουλίου και του Συμβουλίου όσον αφορά την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγία υπέρ των προϊόντων καπνού, χωρίς να επιφέρει τροποποιήσεις. Κατόπιν τούτου, το Συμβούλιο εξέδωσε τη σχετική οδηγία κατά τη σύνοδό του της 22ας Ιουνίου 1998 ((Θα προσαρμοσθεί όταν εκδοθεί τυπικά η οδηγία. )).

Ειδικότερα, όσον αφορά τα ζητήματα που έθιξε το αξιότιμο μέλος του Κοινοβουλίου, σημειωτέον ότι το Συμβούλιο, κατά τις συζητήσεις του σχετικά με την πρόταση της Επιτροπής, επεδίωξε ιδιαιτέρως να καταλήξει σε κείμενο το οποίο θα λαμβάνει υπόψη τόσο την αποτελεσματική λειτουργία της εσωτερικής αγοράς όσο και τις απαιτήσεις για τη διασφάλιση υψηλού επιπέδου προστασίας της υγείας.

Οι αιτιολογίες οι οποίες κυριάρχησαν κατά τις εργασίες του Συμβουλίου σχετικά με την εν λόγω πρόταση οδηγίας επεξηγήθηκαν λεπτομερώς στις παραγράφους του αιτιολογικού και στην αιτιολογική έκθεση που διαβιβάσθηκαν στο Ευρωπαϊκό Κοινοβούλιο πριν από τη δεύτερη ανάγνωση. Εναπόκειται στα κράτη μέλη να θεσπίσουν τις κατάλληλες διατάξεις για την εφαρμογή της οδηγίας προκειμένου να επιτευχθούν οι επιδιωκόμενοι στόχοι.

Το Συμβούλιο υπενθυμίζει στο αξιότιμο μέλος του Κοινοβουλίου ότι εναπόκειται στην Επιτροπή να μεριμνήσει για την εφαρμογή των διατάξεων που έχουν θεσπισθεί από τα θεσμικά όργανα δυνάμει της Συνθήκης και ότι το Δικαστήριο είναι αρμόδιο για την ερμηνεία τους και για τη διασφάλιση της συμφωνίας τους με τη Συνθήκη.
ΓΡΑΠΤΗ ΕΡΩΤΗΣΗ E-0858/98 υποβολή: Ursula Schleicher (PPE) προς το Συμβούλιο (31 Μαρτίου 1998)

Θέμα: Συνέπειες της απαγόρευσης της διαφήμισης προοόντων καπνού

Η οδηγία δεν καλύπτει ρητά τη διαφήμιση σε σημεία πώλησης καθώς και την παρουσίαση και την αναγραφή της τιμής 7 τα θέματα αυτά μπορούν σύμφωνα με την οδηγία να ρυθμισθούν από τα επιμέρους κράτη μέλη. Ισχύει αυτό μόνο για τα προϊόντα καπνού αυτά καθ' εαυτά ή ακόμη περισσότερο για τα προϊόντα με το ίδιο όνομα που δεν είναι προϊόντα καπνού;

Εξάλλου η οδηγία δεν καλύπτει τη διαφήμιση στον Τύπο τρίτων χωρών.

1. Σημαίνει αυτό ότι τα κράτη μέλη είναι ελεύθερα να επιτρέπουν αυτή τη διαφήμιση ή επίσης να την απαγορεύουν δημιουργώντας έτσι νέα εμπόδια στις εμπορικές συναλλαγές;

2. Ισχύει η εν λόγω ρύθμιση και για τη διαφήμιση προϊόντων που δεν είναι προϊόντα καπνού;

Πώς συμβιβάζεται το προβλεπόμενο στην οδηγία δικαίωμα των κρατών μελών να θεσπίζουν αυστηρότερες διατάξεις με τη ρύθμιση που περιέχει το άρθρο 100Α παρ. 4 της Συνθήκης ΕΚ;

Κοινή απάντηση στις γραπτές ερωτήσεις E-0856/98, Ε-0857/98, Ε-0858/98, Ε-0859/98, Ε-0860/98, Ε-0861/98, και Ε-0862/98 (13/14 Ιουλίου 1998)

'Οπως γνωρίζει το αξιότιμο μέλος του Κοινοβουλίου, το Ευρωπαϊκό Κοινοβούλιο, μετά από διεξοδική συζήτηση, ενέκρινε στις 13 Μαΐου 1998, σε δεύτερη ανάγνωση, την κοινή θέση του Συμβουλίου σχετικά με την οδηγία του Ευρωπαϊκού Κοινοβουλίου και του Συμβουλίου όσον αφορά την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τη διαφήμιση και τη χορηγία υπέρ των προϊόντων καπνού, χωρίς να επιφέρει τροποποιήσεις. Κατόπιν τούτου, το Συμβούλιο εξέδωσε τη σχετική οδηγία κατά τη σύνοδό του της 22ας Ιουνίου 1998 ((Θα προσαρμοσθεί όταν εκδοθεί τυπικά η οδηγία. )).

Ειδικότερα, όσον αφορά τα ζητήματα που έθιξε το αξιότιμο μέλος του Κοινοβουλίου, σημειωτέον ότι το Συμβούλιο, κατά τις συζητήσεις του σχετικά με την πρόταση της Επιτροπής, επεδίωξε ιδιαιτέρως να καταλήξει σε κείμενο το οποίο θα λαμβάνει υπόψη τόσο την αποτελεσματική λειτουργία της εσωτερικής αγοράς όσο και τις απαιτήσεις για τη διασφάλιση υψηλού επιπέδου προστασίας της υγείας.

Οι αιτιολογίες οι οποίες κυριάρχησαν κατά τις εργασίες του Συμβουλίου σχετικά με την εν λόγω πρόταση οδηγίας επεξηγήθηκαν λεπτομερώς στις παραγράφους του αιτιολογικού και στην αιτιολογική έκθεση που διαβιβάσθηκαν στο Ευρωπαϊκό Κοινοβούλιο πριν από τη δεύτερη ανάγνωση. Εναπόκειται στα κράτη μέλη να θεσπίσουν τις κατάλληλες διατάξεις για την εφαρμογή της οδηγίας προκειμένου να επιτευχθούν οι επιδιωκόμενοι στόχοι.

Το Συμβούλιο υπενθυμίζει στο αξιότιμο μέλος του Κοινοβουλίου ότι εναπόκειται στην Επιτροπή να μεριμνήσει για την εφαρμογή των διατάξεων που έχουν θεσπισθεί από τα θεσμικά όργανα δυνάμει της Συνθήκης και ότι το Δικαστήριο είναι αρμόδιο για την ερμηνεία τους και για τη διασφάλιση της συμφωνίας τους με τη Συνθήκη.
ΓΡΑΠΤΗ ΕΡΩΤΗΣΗ P-0513/98 υποβολή: Jan Sonneveld (PPE) προς την Επιτροπή (19 Φεβρουαρίου 1998)

Θέμα: Ευρωπαϊκή κριτική σχετικά με την αντιμετώπιση της πανώλης των χοίρων στην Ολλανδία

Ο ολλανδός υπουργός Γεωργίας ανακοίνωσε προς την ολλανδική Βουλή ότι η Ολλανδία «δεν έτυχε ορθής και δίκαιας μεταχείρισης εκ μέρους των υπηρεσιών της Επιτροπής» όταν οι τελευταίες έκριναν πώς αντιμετώπισε την πρόσφατη πανώλη των χοίρων η εν λόγω χώρα.

Μπορεί να αναφέρει η Επιτροπή πώς ακριβώς κρίνει την αντιμετώπιση της πανώλης των χοίρων εκ μέρους της ολλανδικής κυβέρνησης και πού βασίζει την κρίση της;

Αληθεύει ότι αυτή η κριτική της Επιτροπής θα συνεπάγεται οικονομικές επιπτώσεις και εάν ναι, ποιές θα είναι αυτές οι επιπτώσεις και πού ακριβώς βασίζονται;

Απάντηση του κ. Fischler εξ ονόματος της Επιτροπής (16 Μαρτίου 1998)

Όπως το έκανε και για τα άλλα κράτη μέλη, η Επιτροπή ήλεγξε με προσοχή τις δαπάνες εξάλειψης της πανώλης των χοίρων στις Κάτω Χώρες των οποίων η εξόφληση ζητήθηκε στην Κοινότητα.

Ο έλεγχος αυτός αποτέλεσε αντικείμενο μιας έκθεσης η οποία κοινοποιήθηκε στις Κάτω Χώρες. Μετά την έκθεση αυτή, οι Κάτω Χώρες μπόρεσαν, επανειλημμένα, να προβάλουν τις παρατηρήσεις τους τόσο προφορικά όσο και γραπτά.

Η Επιτροπή γνωρίζει καλά την εξαιρετική κατάσταση εκτροφής χοίρων στην περιφέρεια η οποία επλήγη από την επιδημία. Ωστόσο οι έλεγχοι οι οποίοι διενεργήθηκαν επί τόπου επέτρεψαν να διαπιστωθούν ελλείψεις στην εφαρμογή της οδηγίας 80/217/ΕΟΚ του Συμβουλίου της 22ας Ιανουαρίου 1980 για την κατάρτιση μέτρων καταπολέμησης της κλασικής πανώλης των χοίρων ((ΕΕ L 47 της 21.2.1980. )).

Η Επιτροπή θα λάβει τη σχετική απόφαση οριστικής εξόφλησης συναρτήσει του τελικού υπολογισμού, λαμβάνοντας σαφώς υπόψη της τις διαπιστωθείσες ελλείψεις.
ΓΡΑΠΤΗ ΕΡΩΤΗΣΗ E-0372/98 υποβολή: Nuala Ahern (V) προς το Συμβούλιο (19 Φεβρουαρίου 1998)

Θέμα: Αποστολή υψηλής ακτινοβολίας ραδιενεργών αποβλήτων από τις εγκαταστάσεις της COGEMA στη Χάγη

Ποιά διαβήματα έχουν γίνει προς την Προεδρία λόγω των ανησυχιών για την ασφάλεια των πολιτών ένεκα των προγραμματισθεισών να αρχίσουν τον Ιανουάριο του 1998 αποστολών υψηλής ακτινοβολίας ραδιενεργών αποβλήτων από τις εγκαταστάσεις της COGEMA στη Χάγη, μέσω του λιμένος του Χερβούργου και της Διώρυγας του Παναμά, στην Ιαπωνία;

Απάντηση (18 Μαΐου 1998)

1. Το Συμβούλιο δεν έχει γνώση ιδιαιτέρων διαβημάτων σχετικά με ανησυχίες για την ασφάλεια όσον αφορά τις αποστολές ραδιενεργών αποβλήτων από τις πυρηνικές εγκαταστάσεις της Λα Άγκ.

2. Το Συμβούλιο θα ήθελε να υπενθυμίσει στην αξιότιμη κα βουλευτή ότι οι ανησυχίες για την ασφάλεια όσον αφορά αποστολές ραδιενεργών αποβλήτων αντιμετωπίζονται σε διάφορες κοινοτικές νομοθετικές πράξεις.

3. Η οδηγία 96/29 Ευρατόμ, της 31ης Μαΐου 1996, για τον καθορισμό των βασικών κανόνων ασφάλειας για την προστασία της υγείας των εργαζομενων και του πληθυσμού από τους κινδύνους που προκύπτουν από ιονίζουσες ακτινοβολίες ((ΕΕ L 159 της 29.06.1996, σελ. 1. )), παρέχει δεσμευτικό νομικό πλαίσιο για την προστασία της υγείας, με τη θέσπιση αυστηρών κανόνων για τα ανώτατα επιτρεπόμενα επίπεδα ακτινοβολίας για όλο τον πληθυσμό.

4. Η οδηγία 92/3/Ευρατόμ, της 3ης Φεβρουαρίου 1992, για την επιτήρηση και τον έλεγχο των αποστολών ραδιενεργών αποβλήτων μεταξύ κρατών μελών καθώς και προς και από την Κοινότητα ((ΕΕ L 35 της 12.02.1992, σελ. 24. )), αφορά ειδικά την μεταφορά ραδιενεργών αποβλήτων και καθορίζει αυστηρό σύστημα επιτήρησης.

5. Επιπλέον, το ενδιαφερόμενο κράτος μέλος εφαρμόζει τους κανονισμούς σχετικά με την μεταφορά πυρηνικών υλικών οι οποίοι έχουν εκδοθεί στα πλαίσια του Διεθνούς Οργανισμού Ατομικής Ενεργείας.
ΓΡΑΠΤΗ ΕΡΩΤΗΣΗ P-0759/98 υποβολή: Christa Randzio-Plath (PSE) προς την Επιτροπή (2 Μαρτίου 1998)

Θέμα: Πληροφορίες σχετικά με το ύψος των κοινοτικών πιστώσεων που διατέθηκαν στο Αμβούργο από το 1995 έως σήμερα

Από ποιά προγράμματα και ταμεία έχουν διατεθεί κοινοτικές πιστώσεις στο Αμβούργο από το 1995 και σε ποιό ύψος ανήλθαν αυτές οι πιστώσεις;

1. για την προώθηση της απασχόλησης στο Αμβούργο

α) από το Ευρωπαϊκό Ταμείο Περιφερειακής Ανάπτυξης

β) από το Ευρωπαϊκό Κοινωνικό Ταμείο

γ) από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και άλλα κοινοτικά μέσα

δ) ειδικές πρωτοβουλίες για την προώθηση των συμφερόντων των γυναικών 7

2. για την καταπολέμηση της μακροχρόνιας ανεργίας.

3. για την προώθηση της έρευνας και της ανάπτυξης

α) για το Πανεπιστήμιο του Αμβούργου

β) για το Τεχνικό Πανεπιστήμιο (Technische Hochschule) του Αμβούργου

γ) για την Πανεπιστημιακή Σχολή Οικονομικών και Πολιτικών Σπουδών

δ) για επιχειρήσεις με έδρα το Αμβούργο 7

4. για την προώθηση των σχέσεων και του εμπορίου με τις χώρες της Κεντρικής και Ανατολικής Ευρώπης και τις δημοκρατίες της ΚΑΚ 7

5. από τα προγράμματα στους τομείς της ενέργειας και του περιβάλλοντος 7

6. από τα προγράμματα στον τομέα της νεολαίας (Νεολαία για την Ευρώπη και Ευρωπαϊκή Εθελοντική Υπηρεσία των Νέων) 7

7. από τα προγράμματα στον τομέα της εκπαίδευσης (Socrates, Erasmus, Lingua, Leonardo da Vinci, Tempus και άλλα) 7

8. για σχέδια που αφορούν τις γυναίκες 7

9. για την προώθηση των μέσων ενημέρωσης και για πολιτιστικά σχέδια 7

10. Πώς αξιολογεί η ΕΕ την επιτυχία των εν λόγω μέτρων στο Αμβούργο;

Απάντηση του κ. Santer εξ ονόματος της Επιτροπής (19 Μαρτίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-0843/98 υποβολή: Jean-Antoine Giansily (UPE) προς την Επιτροπή (11 Μαρτίου 1998)

Θέμα: Συμβολή της Ένωσης στη διοργάνωση των εκλογών στο Τόγκο

Στο πλαίσιο των προσεχών προεδρικών εκλογών στο Τόγκο, μιά αποστολή της Επιτροπής γνωστοποίησε επισήμως δέσμη συστάσεων για τη διασφάλιση της απόλυτης διαφάνειας της εκλογικής διαδικασίας.

Στο πλαίσιο της οικονομικής βοήθειας υπέρ της διοργάνωσης των εκλογών, φαίνεται ότι η Επιτροπή όρισε κάποιον εμπειρογνώμονα για να παράσχει βοήθεια στην Εθνική Εκλογική Επιτροπή που συστήθηκε με νόμο της 9ης Σεπτεμβρίου 1997 και της οποίας όλα τα μέλη, μισά από την προεδρική πλειοψηφία και μισά από την αντιπολίτευση, έχουν ήδη ορκισθεί και αναλάβει καθήκοντα.

1. έχει ήδη ορισθεί ο εντεταλμένος εμπειρογνώμων και, εάν όχι, πότε προβλέπεται να ορισθεί;

2. ποιά ακριβώς θα είναι η αποστολή του;

Απάντηση του κ. Pinheiro εξ ονόματος της Επιτροπής (26 Μαρτίου 1998)

Η πλήρης διαφάνεια της εκλογικής διαδικασίας και, προηγουμένως, οι διαφανείς και δίκαιες συνθήκες προετοιμασίας των προεδρικών εκλογών είναι θεμελιώδους σημασίας προκειμένου να εξασφαλιστεί ο σεβασμός των δημοκρατικών αρχών και του κράτους δικαίου στο Τόγκο.

Σε απάντηση της ερώτησης του αξιότιμου μέλους του Κοινοβουλίου, ένας εμπειρογνώμων μετέβη στο Τόγκο στις αρχές Μαρτίου 1998, με αποστολή να γνωμοδοτήσει για τις δυνατότητες και τις προϋποθέσεις στήριξης της εθνικής εκλογικής επιτροπής, της οποίας η σύσταση καθυστέρησε πολύ, ενώ ο πρώτος γύρος των προεδρικών εκλογών προβλέπεται για τον Ιούνιο του 1998.

Η Επιτροπή προτίθεται να εξακολουθήσει να παρακολουθεί στενά τη διεξαγωγή της εκλογικής διαδικασίας, σε συντονισμό με τα κράτη μέλη. Στηρίζει τα προγράμματα εκλογικής ευαισθητοποίησης τα οποία υλοποιούνται από μη κυβερνητικές οργανώσεις (ΜΚΟ) του Τόγκο και θα στηρίξει επίσης πρόγραμμα κατάρτισης με στόχο τους παρεμβαίνοντες θεσμικούς φορείς.
ΓΡΑΠΤΗ ΕΡΩΤΗΣΗ E-0231/98 υποβολή: Mihail Papayannakis (GUE/NGL) προς την Επιτροπή (13 Φεβρουαρίου 1998)

Θέμα: Φράγμα στον Άραχθο

Στον ποταμό Άραχθο και συγκεκριμένα στην περιοχή Άγιος Νικόλαος της κοινότητας Δαφνωτής, προβλέπεται η κατασκευή υδροηλεκτρικού φράγματος. Το φράγμα θα δημιουργήσει μια τεχνητή λίμνη έκτασης 5 τετραγωνικών χιλιομέτρων.

Σύμφωνα με καταγγελίες οικολογικών συλλόγων και κατοίκων της περιοχής, το έργο δεν είναι αναγκαίο για την κάλυψη ενεργειακών αναγκών αφού οι εναλλακτικές λύσεις (μονάδες συνδυασμένου κύκλου με καύσιμο το φυσικό αέριο) αποτελούν πιο οικονομικές λύσεις. Δεδομένου ότι το φράγμα και η λίμνη θα προκαλέσουν άνοδο του υδροφόρου ορίζοντα και τα φαινόμενα κατολισθήσεων θα ενταθούν, με υπαρκτό τον κίνδυνο μεγάλων καταστροφών, η λίμνη θα κατακλύσει δύο μνημεία ιστορικής και πολιτιστικής σημασίας της περιοχής, τη γέφυρα της Πλάκας και το κτίριο του τελωνείου, η ειδική μελέτη περιβαλλοντικών επιπτώσεων που έγινε για λογαριασμό της Περιφέρειας Ηπείρου τάσσεται κατά του έργου και προτείνει η κοίτη να χαρακτηρισθεί ζώνη προστασίας της φύσης και να αποκλεισθεί κάθε επέμβαση,

ερωτάται η Επιτροπή:

1. εάν γνωρίζει τα καταγγελλόμενα,

2. εάν υπάρχει μελέτη περιβαλλοντικών επιπτώσεων για το έργο και εάν έχουν μελετηθεί οι εναλλακτικές λύσεις, και

3. εάν υπάρχει ολοκληρωμένη πρόταση για την προστασία της περιοχής η οποία είναι ήδη επιβαρυμένη από παρόμοια έργα.

Απάντηση της κας Bjerregaard εξ ονόματος της Επιτροπής (18 Μαρτίου 1998)

1. Η Επιτροπή δεν είναι ενήμερη για το σχεδιαζόμενο φράγμα υδροηλεκτρικού έργου στον ποταμό Άραχθο της Ηπείρου, επειδή το έργο αυτό δεν έχει υποβληθεί για να χρηματοδοτηθεί από την Κοινότητα.

2. Σύμφωνα με πρώτες πληροφορίες, διενεργείται εκτίμηση περιβαλλοντικών επιπτώσεων με βάση την οδηγία του Συμβουλίου αριθ. 85/337/ΕΟΚ της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον ((ΕΕ L 175 της 5.7.1985. )). Ο φορέας του έργου έχει εκπονήσει μελέτη περιβαλλοντικών επιπτώσεων και συντόμως θα την υποβάλει στις αρμόδιες αρχές του Υπουργείου Περιβάλλοντος προς έγκριση, η οποία βάσει της ελληνικής νομοθεσίας έχει τη μορφή υπουργικής απόφασης όπου τίθενται όροι και προϋποθέσεις προς τήρηση. Οι αρχές εκτιμούν τα πάσης φύσεως στοιχεία, μεταξύ άλλων εναλλακτικές λύσεις, όποτε είναι σκόπιμο, πριν να εκδώσουν την άδεια. Επιπλέον, οι εκβολές του ποταμού Αράχθου περιλαμβάνονται σε ζώνη ειδικής προστασίας («Αμβρακικός Κόλπος») που έχει χαρακτηρισθεί κατ'εφαρμογή της οδηγίας 79/409/ΕΟΚ της 2ας Απριλίου 1979 περί της διατηρήσεως των αγρίων πτηνών ((ΕΕ L 103 της 25.4.1979. )), οπότε η Επιτροπή θα επιστήσει την προσοχή των ελληνικών αρχών στην ανάγκη ενδεδειγμένης εκτίμησης των πιθανών οικολογικών επιπτώσεων που θα έχει το φράγμα στον ανωτέρω τόπο.

3. Η Επιτροπή δεν είναι ενήμερη για περιεκτική πρόταση προστασίας της περιοχής αναφορικά με την ύπαρξη παρόμοιων σχεδίων για έργα.
ΓΡΑΠΤΗ ΕΡΩΤΗΣΗ E-0176/98 υποβολή: Mark Watts (PSE) προς την Επιτροπή (5 Φεβρουαρίου 1998)

Θέμα: Απόρριψη λυμάτων και αχρήστων υδάτων

Μπορεί η Επιτροπή να αναφέρει εάν η πρακτική της απόρριψης επεξεργασμένων λυμάτων στη θάλασσα κρίνεται ως οικολογικά βιώσιμη;

Απάντηση της κας Bjerregaard εξ ονόματος της Επιτροπής (6 Μαρτίου 1998)

Στόχο της οδηγίας 91/271/ΕΟΚ του Συμβουλίου της 21ης Μαΐου 1991, σχετικά με την επεξεργασία των αστικών λυμάτων ((ΕΕ L 135 της 30.5.1991. )) αποτελεί η προστασία του περιβάλλοντος και ιδίως των θαλασσίων υδάτων, από την υποβάθμιση λόγω των απορρίψεων αστικών λυμάτων.

Ο ιδιατάξεις της οδηγίας και ιδίως οι σχετικές με τις απορρίψεις στα παράκτια ύδατα, εξασφαλίζουν την ουσιαστική και διαρκή προστασία του θαλασσίου περιβάλλοντος.